Butkiškių akmuo
54°38′56″š. pl. 24°25′33″r. ilg.﻿ / ﻿54.648817°š. pl. 24.425927°r. ilg.﻿ / 54.648817; 24.425927 Butkiškių akmuo – Kaišiadorių rajono savivaldybės saugomas geologinis gamtos paveldo objektas, esantis Nemaitonių seniūnijoje, Butkiškėse. Paskelbtas saugomu 1993 m. Masyvus riedulys surastas melioruojant kaimynines žemes ir atvilktas į kryžkelę rytiniame kaimo pakraštyje, netoli kapinių. Pasiekiamas iš kelio  1812  Žiežmariai–Nemaitonys–Stakliškės , stūkso apie 1,5 km į pietus nuo Nemaitonių. Akmuo iškilęs visu ūgiu, prie jo pastatyta informacinė lenta.